GiliGold/VAD_KnessetCorpus huggingface dataset:
אלי אפללו:  3 דקות, תמציתי
אליהו מזור: אני אעשה את זה
אליהו מזור:  אני רוצה להגיד, קדם כל, שניכור הורי הוא תוצאה
אליהו מזור:  הוא תוצאה של הסתה מסיבית והתעללות פסיכולוגית
אליהו מזור:  נאמר כבר כאן בנושא הזה
אליהו מזור:  הסתה מוכוונת של הורה מתעלל בילדיו ובהורי המטרה, וזאת על מנת להשיג יתרונות משפטיים, כלכליים ורגשיים, תוך שימוש ציני בילדים שלו, שמשמשים כלי נשק כנגד הורי המטרה
אליהו מזור:  התהליך מתבצע בעיקר, אבל לא רק, במהלך גירושים בעצימות גבוהה
אליהו מזור:  כמו שגופה, היא תוצאה של רצח מתוכנן היטב, ככה גם ניכור הורי
אליהו מזור:  הוא תוצאה של אסטרטגיה מחושבת בקפידה וביצוע מרושע
אליהו מזור:  ניכור הורי הוא עבירה פלילית, לפי סעיף 368ג' לחוק העונשין, שדינה 9 שנות מאסר
אליהו מזור:  יש כאן עבירות הונאה, עבירות כוונה, קשירת קשר, הסתה, התעללות, זיוף, מרמה, חטיפה רגשית ועוד
אליהו מזור:  מתקיימים בה כל מה שצריך להיות בעבירה פלילית
אליהו מזור:  אם זו מחשבה וכוונה פלילית, ואם זו התנהגות פלילית
אליהו מזור:  אין כאן קונפליקט או סכסוך גירושים
אלי אפללו: אנחנו מדברים על אלפי מקרים
אלי אפללו:  האם היה איזשהו מקרה שבו פסק הדין אמר שזו באמת התעללות ואלימות, ואחד ההורים נכנס לכלא?
אליהו מזור: כן
שפרה שחר: במדינות מתוקות זה בטח קורה, אבל כאן זה בטח אחד או שניים
אליהו מזור: הקונפליקט היחיד, כמו שאמרתי, אין קונפליקט סכסוך גירושים, יש כאן תוקפת או תוקף וקורבנות נפגעי עבירה
אליהו מזור:  הקונפליקט היחיד שיש כאן זה קונפליקט הנאמנות של הילדים, הוא מתומרן ומנוצל תוך שימוש ציני וקר
אליהו מזור:  קיימים נזקים נפשיים אדירים לילדים חסרי הישע האלה, נפגעי העבירה הזו
אליהו מזור:  אני יכולה לתת לך חלק מהנזקים של הילדים האלה
אליהו מזור:  הפרעות נפשיות, ניתוק רגשי דיסוציאציה, אובדן זהות, פוסט-טראומה מורכבת, מחלות רפואיות פסיכו-סומטיות כמו סכרת נעורים
אליהו מזור:  הרבה מהקבוצות שלנו, יש לילדים האלה את המחלה הזאת
אליהו מזור:  התפרצויות זעם ותוקפנות, התמכרויות, קשיים חברתיים, קושי בהתקשרות נורמלית, בושה ואשמה, מסע רגשי כבד מנשוא, דכאון, סוגי חרדות, קשיים בלימודים, בעיות שליטה בדחפים, בלבול, חוסר וודאות וחוסר יציבות
אליהו מזור:  דיבר סימון על דגל שחור
אליהו מזור:  הערכה עצמית נמוכה, פחד וסיוטים בלילה, רגרסיה בהתנהגות כמו נסיגה להרטבה במיטה, סימביוזה עם ההורה המתעלל, תחושה שאינם ראויים לאהבה
אליהו מזור:  גם היעדר כבוד לנורמות חברתיות ולסמכות, רמה נמוכה של אמפתיה כלפי עצמם וכלפי אחרים, מניפולטיביות, מרגישים מחויבים לשמור סוד
אליהו מזור:  הם מפתחים דעות נוקשות, שחור מול לבן, אין גמישות מחשבתית, היעדר תחושת חרטה או רגשי אשמה, ייאוש, פיצול אישיות ואובדנות עד המוות
אליהו מזור: כמו שליאור חיוט אמר, אני הייתי בהלוויה של אמא שהתאבדה אחרי שהילד המנוכר שלה התאבד
אליהו מזור: יש לי גם פתרונות
אלי אפללו: אוקיי, כן, ממש בקצרה
אלי אפללו:  את אומרת שיש לך פתרונות אז אשמח לשמוע בקצרה
אליהו מזור: לא סתם דובר כאן המון על בתי משפט ושזה לא זז במשך שנים
אליהו מזור:  זה לא המקום שלו
אליהו מזור:  המקום שלו זה בית משפט מחוזי או בתי דין קהילתיים
אליהו מזור:  כי זו עבירה פלילית
אליהו מזור:  זה לא קשור
אליהו מזור:  זה כמו שרצח לא יהיה בבית המשפט לענייני משפחה
אליהו מזור:  זה רצח של הנשמה של הילד
אליהו מזור:  זה לא אמור להיות בבית המשפט לענייני משפחה
אליהו מזור:  אנשי המקצוע שלי מתעסקים, עם כל הכבוד לעובדות הסוציאלית שעושות עבודה נהדרת - - -
אלי אפללו: אמרת פתרונות, בקצרה
אליהו מזור: אנשי המקצוע הרלוונטיים לאבחון מהיר ומיידי, כי זה זמן ילד, הם פסיכיאטרים, הם פסיכולוגים קליניים, קרימינולוגיים קליניים-פורנזיים
אליהו מזור:  אלה אנשים שמביני מה זה אתיות, שמבינים מה זה הפרעת אישיות נרקיסיסטית, שמבינים מה זה פסיכופתיה
אליהו מזור:  יש בצרפת ובקנדה, קוויבק, נוהל לטיפול הנושא
אלי אפללו: אל תסטי, בקצרה
אליהו מזור: מומחים פסיכו-משפטיים
אלי אפללו: תודה רבה, ד"ר, בבקשה
דוד ויסקופף: אז לפני שנה עשיתי את הדוקטורט שלי, שהוא היה ניתוח של ניכור הורי בתיקי בתי משפט פה בארץ
דוד ויסקופף:  פרסמתי את זה באנגלית וזה גם תורגם לעברית
דוד ויסקופף:  הנתונים שביקשת, בית המשפט, יש לי נתונים פה ואשמח מאוד לשלוח את זה גם בעברית וגם באנגלית
אלי אפללו: תעביר אותם למזכירת הוועדה
דוד ויסקופף: אז ממש בקצרה
דוד ויסקופף:  מה שמצאתי, שעם כל הכבוד לפיליפ מרכוס ולרשויות הישראליות, הם מפסידים, בדיבורים על ניכור הורי, יותר מ-90 אחוזים של הזמן
דוד ויסקופף:  מצאתי גם, המושג הוא יוצא דופן, של שופט מוקד פה בארץ, של טיפול מהיר בעניין הזה של ניכור הורי, בתל אביב
דוד ויסקופף:  הוא מצליח לטפל בניכור הורי, יותר מ-95 אחוזים מהזמן
דוד ויסקופף:  אז כאשר מפסידים בזה, זה גורם נזק נפשי לילד, שכבר שמענו, עד כדי כך שהוא בסיכון פי 5 להתאבדות, מילדים אחרים
דוד ויסקופף:  זה לא משחק
דוד ויסקופף:  זה משהו מאוד דחוף לנו לטיפול
דוד ויסקופף:  יש פה הוראה מבית המשפט העליון, מ-2020, שאומרת שצריך לעשות מערכת לאומית של שופט מוקד שמטפל בזה
דוד ויסקופף:  זה היה בתוקף על אפריל 2022, ואנחנו שנה אחרי התוקף, ועדיין אין לנו מערכת לאומית
דוד ויסקופף:  אני ממליץ גם בדוקטורט שלי, וגם פה בוועדה, לעשות משהו דחוף
דוד ויסקופף:  יש לי המלצות בדוקטורט שלי לכל הרשויות המקומיות, כולל הרווחה, הכנסת ובית המשפט, איך לעשות את זה
אלי אפללו: אוקיי, תודה ד"ר ויסקופף
אלי אפללו:  בבקשה, בואו נשמע את הסיוע המשפטי
חנית בכר: אני רוצה להתייחס ממש בקצרה לכמה דברים שנאמרו כאן
חנית בכר:  ראשית, אני מבקשת למחות על הטענה הזו שבתי המשפט משנים פרוטוקולים
חנית בכר:  זו טענה שאינה נכונה ואפילו שערורייתית
שפרה שחר: חד משמעית
אלי אפללו: חברים, סליחה
אלי אפללו:  זה לא וויכוח
אלי אפללו:  אם מישהו אמר משהו, שיגיש תלונה או שיעלה את זה באיזושהי צורה
אלי אפללו:  מבחינתי תלונה במשטרה יכולה להיות, או למבקר, או לנציבות, או לכל דבר אחר
אלי אפללו:  אני פה שמעתי טענות, חלקן לא מצאו חן בעיניי, אמרתי שאני לא מוכן לשמוע אותן
אלי אפללו:  אבל, אם מישהו נותן איזשהו משהו שיש מאחוריו איזשהו נתון כזה או אחר או עובדה כזו או אחרת שהיא מבוססת, יש לאן לפנות, בסדר?
חנית בכר: אז כמובן שהפרוטוקולים משקפים את הנאמר בדיון
חנית בכר:  אם צריך אפשר לפנות לבית המשפט ואם צריך, אפשר להגיש ערעור
אלי אפללו: אני לא שופט, אני לא יכול הגיד אם זה קיים או לא - - -
שפרה שחר:  תבדקו כמה תלונות
ליאור חיוט: לא להגיד שזה לא קיים
ליאור חיוט:  תבדקו ותראו שזה קיים
אלי אפללו: סליחה, חברים
אלי אפללו:  שמענו אתכם
אלי אפללו:  הייתה פה הערה
אלי אפללו:  הבנו
חנית בכר: יש לי שתי נקודות נוספות
חנית בכר:  דובר על העניין של דלתיים סגורות
חנית בכר:  אנחנו הקמנו צוות פנימי שיבחן את האפשרות לפתוח דלתיים
חנית בכר:  גיבשנו איזשהן מסקנות ראשוניות ופנינו לייעוץ
אלי אפללו: זו הייתה צריכה להיות הבקשה שלי בסיכום
אלי אפללו:  טוב שאת מעלה את זה ואני שמח על כך
אלי אפללו:  אפשר באמת לקיים דיון גם בלי לציין שמות
אלי אפללו:  כשיש שקיפות, זה אחרת לגמרי
חנית בכר: נכון, חשוב לי להגיד שפנינו לייעוץ וחקיקה וזה נמצא בשלבי בחינה ראשוניים
חנית בכר:  וסוגייה אחרונה
חנית בכר:  דובר גם על מומחים
חנית בכר:  אז אנחנו, גם יחד עם משרד הרווחה וייעוץ לחקיקה, מגבשים כאן בימים אלה תקנות בתי המשפט, רשימת מומחים
חנית בכר:  רשימת מומחים שתנוהל בהנהלת בתי המשפט, עם וועדה
אלי אפללו: תקבעו תעריף
אלי אפללו:  זאת הבעיה
אלי אפללו:  כי מה אומרים פה
אלי אפללו:  ברגע שמעבירים את זה לאותם אנשים שהם כביכול מקרובים, אם יש רשימה סגורה אז כמובן שאין תחרות ואז המחיר הוא פי שתיים
אלי אפללו:  לכן, צריך לקבוע גם את המחיר
אלי אפללו:  אם השוק החופשי מדבר על 250 שקלים, במקום אחר לקוחים 500 רק בגלל שהופנה על ידי צו בית משפט, זה פשוט לא הגיוני
חנית בכר: אז זו המטרה, לקבוע סדר, לקבוע כללים ברורים, מה שכר הטרחה, הכול
חנית בכר: זה כרגע בגיבוש, מקווה שבקרוב זה יקרה
אלי אפללו:  מי נמצא בזום? לידיה רבינוביץ' מהסיוע המשפטי
יהושע רבינוביץ: שלום, אני הבנתי שהוועדה ביקשה להפנות אלינו שאלות, אז אני כאן כדי להשיב
נירה לאמעי רכלבסקי: התייחסות לגבי הסיכום של הישיבה הקודמת
נירה לאמעי רכלבסקי:  הנושא של מומחים שגם מאבחנים וגם מטפלים
נירה לאמעי רכלבסקי:  כמובן, מאחר שאתם מלווים את האירועים האלה כעורכי דין, בסופו של דבר, איפה אתם רואים את הבעייתיות בעניין הזה? האם היא עדיין קיימת או שהשתנה משהו מהוועדה הקודמת? וכן לגבי הנושא של המומחים הניטרליים, שצד אחד ממליץ עליהם
יהושע רבינוביץ: אני מנהלת את מערך ייצוג קטינים בסיוע המשפטי
יהושע רבינוביץ:  מדובר בעורכי דין מטעם המדינה, אבל במינוי חוץ מטעם הסיוע המשפטי
יהושע רבינוביץ:  עורכי דין שעוברים הכשרה מאוד מקיפה ומעמיקה, כדי לייצג ילדים ונוער בכל מיני מצבים, בכל מיני הליכים משפטיים, שבעיקרם במצבי סיכון, בין היתר גם בסכסוכי משפחה בעצימות גבוהה
יהושע רבינוביץ:  זו בעצם הנגיעה שלנו לנושא
יהושע רבינוביץ:  אני הקשבתי קשב רב לדוברים הקודמים, ואנחנו, לצערי, אני לא יכולה לומר שבשנים האחרונות חל שינוי משמעותי בהיבט של האיכות והזמינות של השירותים הטיפוליים
יהושע רבינוביץ:  בין אם מדברים על שירותים פרטיים ובין אם מדברים על שירותים מטעם המדינה, בין אם מדברים על שלב האבחון או שלב הטיפול
יהושע רבינוביץ:  בסוגיות בבעיות של קשר הורה-ילד על הרצף
יהושע רבינוביץ:  לא בכדי כל הזמן הוזכר המרכז באשדוד, מכיוון שזה מרכז די יחיד מסוגו
יהושע רבינוביץ:       לשאלה של הוועדה, האם חל שינוי בעניין הזה
יהושע רבינוביץ:  אני נאלצת להשיב שלהתרשמותנו, לא
יהושע רבינוביץ:  יש צורך אקוטי
יהושע רבינוביץ:  אני רק יכולה להצטרף לדוברים הקודמים שדיברו על צורך אקוטי בחיזוק, גם הידע וגם הזמינות של שירותי אבחון ושירותים טיפוליים של אבחון וטיפול, בראש ובראשונה לילדי ולהורים, אבל גם ככלי לבתי המשפט
יהושע רבינוביץ:  אני אומר שבמובן הזה, נוהל הנשיאה, למעשה התקדם כמה צעדים קדימה מבחינת האחריות של בית המשפט למעורבות בהליך, את ההתקדמות בהיבטים הטיפוליים
יהושע רבינוביץ:  יש מספר מועט מאוד של שירותים ציבוריים ועוד מספר מועט של מומחים, שהם חלקם מומחים מטעם עצמם ולא ברור מה המומחיות שלהם
אלי אפללו: הנוהל של הנשיאה, הוא מיושם?
יהושע רבינוביץ: נוהל הנשיאה, לפי מיטב ההתרשמות שלנו, שוב אנחנו מכירים רק את אותם מכרים שבהם בית המשפט מינה אפוטרופוס לדין מטעם הסיוע המשפטי, זאת אומרת מינה עורך דין לילד מטעם הסיוע המשפטי, והתשובה היא כן
יהושע רבינוביץ:  הנוהל מיושם מבחינת - - -
אלי אפללו: לוח הזמנים שלו
יהושע רבינוביץ:  אבל, כמו שאני אומרת, המהירות היא לפעמים לא טובה
יהושע רבינוביץ:  אם אין הבחנה נכונה, מאוד חשוב להבין ממה נובעת הסרבנות של הילד, או הסירוב של הילד לפגוש א ההורה
יהושע רבינוביץ:  אם האבחון הוא שגוי, בין אם כי אין את הכלי הטיפולי, אין את האדם, את הגורם הטיפולי שבדיו הכלים לאבחון נכון
יהושע רבינוביץ:  בין אם זה בגלל שמתקבלות הכרעות מבלי שבכלל יהיה אבחון
יהושע רבינוביץ:  אז לא עשינו כלום
יהושע רבינוביץ:  בסופו של דבר, אנחנו רואים גם מקרים שבהם הילד מסרב לקשר וטעמיו עימו
יהושע רבינוביץ:  זה לא קשור להסתה שמופעלת כלפיו
יהושע רבינוביץ:  זה קשור לפגיעות שהוא חווה מההורה השני, זה קשור לזה שהקשר היה דל עוד לפני הגירושים
יהושע רבינוביץ:  זה קשור לבעיות שקשורות בקשר
יהושע רבינוביץ:  עמדתינו היא, אבחונים זה לא משהו שבית משפט עושה, אבחונים זה משהו, זו גם לא עמדתנו, זו פסיקה של בית המשפט העליון
יהושע רבינוביץ:  כדי לאבחן יחסים בין אישיים, מצב נפשי, פתולוגיות, נדרש מומחה
איריס בז'רנו: אפשר להתייחס למרכז הקשר שעולה פה כל הזמן? לאורך כל הדיון עולות פה התייחסויות למרכז "גשר לקשר" באשדוד, ואם אני יכולה להתייחס, אני מטעם הרווחה
איריס בז'רנו: אז דבר ראשון, צריך לדייק, "גשר לקשר" זה סוג של מענה שנמצא בתוך התחנה לטיפול זוגי ומשפחתי, זה לא מרכז בפני עצמו
איריס בז'רנו:  בעצם, אחד הדברים שאנחנו עשינו במהלך השנה האחרונה, זה לזקק עקרונות עבודה עם המשפחות עם הקשיים בקשר
איריס בז'רנו:  גם מתוך הניסיון של העבודה באשדוד, גם מתוך הניסיון של היחידות הייעוציות שלנו שלא עולות פה, אבל מצליחות לא פחות בטיפול במשפחות עם קשיים בקשר
איריס בז'רנו:  גם ענבל בר-און הקימה יחד עם הרווחה בטירת הכרמל, גם עוד מרכז שנקרא "מרכז פלא לקשיים בקשר"
איריס בז'רנו:  זאת אומרת, יש פה ניסיונות שונים שנעשים בשטח, שאנחנו כמשרד, במהלך השנה האחרונה, עבדנו כדי לאתר את אותן תובנות של מה עובד עם אותן משפחות
איריס בז'רנו:  אז להגיד כל הזמן "מרכז גשר זה הדבר שיעזור", אנחנו אומרים שיש להם הצלחה, יש הצלחות גם למרכזים נוספים, והרצון שלנו, זה מה שאמרתי בתחילת הדרך, אנחנו כתבנו תדריך לעבודה עם משפחות, לטיפול, להתערבות למשפחות עם קשיים בקשר על פני כל הרצף
איריס בז'רנו:  גם באמת מתוך מה שעלה פה, שככל שנקדים ונמהר ונטפל, ולא נגיע לקצה, לא נגיע לאותם מקרים של ניכור הורי, ההצלחה שלנו - - -
אלי אפללו: סליחה
אלי אפללו:  תודה לכל החברים
אלי אפללו:  יש לנו את עורך הדין בורוכוב בזום, בבקשה
אלי אפללו:  לא שומעים אותו
ליאור חיוט: חשוב שתדע, "גשר לקשר" ממומן על ידי תושבים
אלי אפללו: חברים, אני מבקש
אלי אפללו:  אין קריאות ביניים פה
אבירם בורוכוב: שלום, אני עורך דין אבירן בורוכוב
אלי אפללו: שלום לך, יש לך דתי דקות
אלי אפללו:  בזבזנו הרבה זמן עד שהצלחנו לאתר את קולך
אבירם בורוכוב: אני מדבר כעורך דין שעוסק למעלה מ-30 שנה בתחום של דיני משפחה
אבירם בורוכוב:  אני רק אדבר על ההיבט הפרקטי
אבירם בורוכוב:  קודם כל, בקשר לנושא של הטענה בדבר שיבושי פרוטוקולים או שכתוב פרוטוקולים, חס וחלילה, מבלי להוציא שם רע לאף אחד, אפשר היה לטפל בעניין באופן פרקטי על ידי כך שדיונים יהיו מוקלטים
אלי אפללו: או כמובן בדלתיים פתוחות
אבירם בורוכוב: זה לא משנה אם זה יהיה בדלתיים פתוחות או סגורות
אלי אפללו: ההערה שלך נרשמת, הלאה
אלי אפללו:  אתה אומר בואו נעשה דיון מוקלט, בסדר
אלי אפללו:  כמו שיש בוועדות התכנון
אלי אפללו:  הלאה
אבירם בורוכוב: נכון, זה אחד
אבירם בורוכוב:  שניים, התמונה היא הרבה יותר רחבה
אבירם בורוכוב:  אי אפשר להתעלם מהעובדה שבבתי משפט יש עומס אדיר, שמשמעותו שהדיונים מתארכים על פני שנים
אבירם בורוכוב:  עד שמגיעים כבר לפתרון, זה כמו - - -
אלי אפללו: תגיד לי, הנוהל של הנשיאה, הוא נוהל נכון מבחינתך?
אבירם בורוכוב: הנוהל נכון
אבירם בורוכוב:  במידה וזה היה מנוהל בפרקי זמן קצרים, אבל גם אם, אמנם מתקיים דיון בפרק זמן קצר, אבל יש פער בין דיון לבין פתרון
אבירם בורוכוב:  ולכן, הליך שמתנהל במשך שנים ארוכות בחוסר יעילות, בתי משפט, שופטים מתנהגים בזהירות יתר, בגלל הטענות הקשות
אבירם בורוכוב:  התוצאה היא ששופטים נמנעים מהחלטות אופרטיביות או - - -
אלי אפללו: טוב, אני לא יכול להיכנס לשיקולים שלהם
אלי אפללו:  אמרת על הנושא של ההקלטות, זה נשמע לי הגיוני ביותר
אלי אפללו:  דיברנו על הנוהל, אתה אומר לי שהיישום שלו כנראה לא תמיד מיושם
אלי אפללו:  עוד נקודה אחת אם יש לך, אם לא, אנחנו נמשיך
אבירם בורוכוב: כן, כן
אבירם בורוכוב:  אני אעשה את זה בקצרה
אבירם בורוכוב:  כפי שאמרתי, כמו שבארץ, על בתי המשפט יש עומס אדיר, המערכת פקוקה גם בהיבט של לשכות הרווחה
אבירם בורוכוב:  כאשר לבתי משפט, בוא נאמר שישנן הפניות לתחקירים של עובדים סוציאליים, והתוצאה שעובדים סוציאליים, בגלל עומס והיעדר תקנים, לא יכולים לעמוד במועדים כך שגם אם בית משפט - - -
אלי אפללו: זה ברור, הנקודה הזו ברורה
אבירם בורוכוב: ולכן אני אומר
אבירם בורוכוב:  ישנו גם פער עצום בין זכויות של ילדים, עקרון טובת הילד שכולם מכירים בכך
אבירם בורוכוב:  כלומר, יש הכרה בעקרונות ובזכויות, אבל יש פער עצום בין העקרן לבין היישום שלו
אבירם בורוכוב:  ולכן אני אומר, יש אפשרות נוספת לפתור את הבעיה
אבירם בורוכוב:  במקום שדיונים יהיו אחת לחצי שנה, או לשנה, דיונים יכולים להתנהל ברצף, ואז יש פער מאוד מצומצם בין, כפי שזה למשל מתרחש בחפיפה בינלאומית, ששם התיקים מתנהלים במשך שישה שבועות
אלי אפללו:  בואו ניגש למריאן בזום
ליאור חיוט: חבר הכנסת, אלי, עד שהוא יעלה
ליאור חיוט:  אם אפשר רק להגיד משהו על ההקלטה
אלי אפללו: לא, לא
אלי אפללו:  ליאור, לא
ליאור חיוט: רק על ההקלטה במילה
אלי אפללו: מריאן, לא שומעים אותך
אלי אפללו:  ליאור, בינתיים
ליאור חיוט: כיום אפשר להקליט דיון בבית המשפט, רק שהעלות חלה על הצדדים, וזה המון כסף
אלי אפללו: הרבה כסף
אלי אפללו:  הבנתי, תודה
אלי אפללו:  את מריאן לא שומעים
אלי אפללו:  אז יש לנו את עינת קינן
עינת קינן: שלום, שמי עינת קינן
עינת קינן:  אני מלווה משא ומתן של אימהות שמדווחות על אלימות בהסדרי ראייה
עינת קינן:  לצערי, מגיעים אליי עשרות מקרים, כל שבוע מכל הארץ, גם בבתי דין רבניים גם בבתי משפט לענייני משפחה
עינת קינן:  אני אתמצת את זה לכמה בעיות
עינת קינן:  אחד, בעיית חקירת הילדים, ילדים צעירים
אלי אפללו: אני מבקש להגביל את הזמן לשתי דקות כי אנחנו כבר עברנו את לוח הזמנים
עינת קינן: לא ישתפו בחקירת ילדים שנהוגה כיום, אלא ישתפו באבחון יותר מקיף לאורך זמן
עינת קינן:  יש מומחים, מומחי טראומה שהם בקיאים, בעלי ניסיון של עשרות שנים
עינת קינן:  לצערי, בתי המשפט, לאחר שהילד מאובחן בפגיעה מינית, כחודש וחצי פגישות עם האמא, עם האבא ועם הילדה, באופן מאוד מקצועי, או פסיכולוג קליני-מפשטי, או מומחה טראומה במרכז לאבחון טראומה, לצערי בית משפט לענייני משפחה מתעלם מהאבחון
עינת קינן:  לצערי גם בית הדין הרבני מתעלם מהאבחון
עינת קינן:  וזאת בגלל איזשהו תזכיר של רווחה שאולי האמא השתילה זיכרונות
עינת קינן:  בעיני, זה לא מקובל
שפרה שחר: זה בגלל שיש הרבה מאוד תלונות שווא נגד אבות
עינת קינן: יש אבחנה של מומחה לטראומה מינית
קריאה: אבל זה לא מגדרי
אלי אפללו:  סליחה
אלי אפללו:  בבקשה, עינת
עינת קינן: אני מבקשת להמשיך
אלי אפללו: סליחה, כל מי שמפריע, אני אוציא אותו
עינת קינן: אני חיכיתי בסבלנות כשדיברו פה לפניי
עינת קינן:  ולכן, כדי להציל ילדים שעוברי פגיעות מיניות סדרתיות, ואובחנו על ידי מומחה טראומה, אני לא מדברת על זה שהם גם שיתפו ויש גם ראיות פיזיות על גופם, גם מתעלמים מעדויות של גניקולוגיות, ויש לי מקרים ספציפיים
עינת קינן:  אני לא סתם אומרת
עינת קינן:  נדרשת פה החלטה, שמקבלים אבחנה של מומחה טראומה לפגיעות מיניות, כדי להציל את הילדים האלה, שהם לא יימסרו למפגש ללא פיקוח
עינת קינן:  כמובן, שהקשר עם ההורה הוא מאוד חשוב, אבל חשובה גם המוגנות של הילד
אלי אפללו: תני לי רגע להבין
אלי אפללו:  את אומרת שהשופט לא מקבל את האבחנה הזאת?
עינת קינן: הוא מתעלם בגלל שיש המלצה מהתזכיר, או איזושהי הסקה מהתזכיר של הרווחה, שאולי האמא השתילה זיכרונות
עינת קינן:  על סמך מה? על סמך מה? יש אבחנה מסודרת של חודש וחצי
עינת קינן:  גם כשיש לי מקרה של פסיכולוגית קלינית-משפטית, שזו המומחיות שלה של עשרות שנים, גם מומחה טראומה לפגיעות מיניות, שקובעים שיש פגיעה מינית, ובית המשפט מתעלם - - -
שפרה שחר: יש הרבה תלונות שווא - - -
אלי אפללו: לא קיבלת רשות דיבור
אלי אפללו:  את לא יכולה להתפרץ
אלי אפללו:  נתתי לך רשות דיבור יותר מכל אחד אחר, את לא יכולה להתפרץ, עם כל הכבוד
אלי אפללו:  זה לא הגיוני
עינת קינן: נקודה שנייה, האחרונה שלי
עינת קינן:  אי אפשר שאמא מדווחת, ואני נותנת דוגמא על אמא מדווחת על אלימות, היא תהיה מאוימת בהוצאת הילד ממשמורת
עינת קינן:  שכן, מאותו רגע, האמא הזו מפחדת לדווח, ויש חוק חובת דיווח להבנתי
עינת קינן:  יש לדווח על פגיעות
עינת קינן:  אי אפשר, במקביל לזה, לאיים על האמא בהוצאה ממשמורת
עינת קינן:  איפה זה נשמע? תודה רבה לכם
אלי אפללו:  אני חושב שאנחנו סיימנו
אלי אפללו:  שמענו את כולם
דנה בר נר: אני אבקש להעיר הערה אחת
אלי אפללו: ממש בקצרה, במשפט
דנה בר נר: 38 אחוזים מהאלימות כלפי ילדים במשפחה, נעשו על אימהות, ו-16 אחוזים על ידי האבות, לפי דו"חות
אלי אפללו: טוב, לא חשוב, סליחה
אלי אפללו:  כשיש נתון לא מבוסס - - -
דנה בר נר: אני יכולה להגיד מאיפה זה
אלי אפללו: אם את יכולה ויש לך משהו מבוסס, תעבירי
אלי אפללו:  חברים, אני מסיים פה את הישיבה
אלי אפללו:  תראו, הישיבה הזאת, היא לא הישיבה היחידה שהתקיימה בוועדה הזאת
אלי אפללו:  היו ישיבות גם על ידי חברי כנסת או יושבי ראש קודמים
אלי אפללו:  אנחנו, כמובן, לא נפתור את כל הבעיות, אבל חשוב שניכנס לאיזשהו תהליך שבו נוכל לקבל קודם כל נתונים, ודבר נוסף, לנסות להקל על הילדים, כדי שיקבלו את התשובות, ולפחות מהממסד
אלי אפללו:  אני אומר, לגבי התהליכים, אם זה מבתי משפט, אם זה משרדי הרווחה, אם זה העוזרים הסוציאליים, וכך הלאה
אלי אפללו:  אנחנו נמשיך לעקוב אחרי הדיונים או אחרי הבקשות שכרגע ביקשנו לפרוטוקול
אלי אפללו:  אני מודה לכל מי שהגיע לפה
אלי אפללו:  כמובן, זה רשום גם בדיון, אבל אני פשוט אחזור על זה
אלי אפללו:  הנהלת בתי המשפט, סיעת בית המשפט, מתבקשים לתת את הדעת בדחיפות לנושאים שעלו בוועדה הזאת, לגבי סחבת בתיקים וכך האלה
אלי אפללו:  אנחנו רשמנו את זה
אלי אפללו:       אנחנו רשמנו את הדברים האלה, ורק כדי לחזק את זה, גם הבקשה שלי שחשוב שתהיה הקלטה של בתי המשפט, ולא להפיל את זה על ההורים
אלי אפללו:  זה גם דבר שהוא חשוב, כי סך הכול יש פה שקיפות
אלי אפללו:  אם זה בדלתיים סגורות או לא, אז אני מעדיף שזה יהיה בדלתיים פתוחות כי אז יש שקיפות
אלי אפללו:  ועדיין, הקלטות זה דבר מאוד מאוד חשוב
אלי אפללו:  זה נכון שאפשר לרשום פרוטוקול על סמך הדיונים שהיו, הלוא אי אפשר לתת פרוטוקול אחד לאחד, אפשר תמצית של זה, אבל עדיין, זה מדבר על שקיפות וזה נכון מאוד לעשות את זה
אלי אפללו:                           תודה רבה לכולכם, ויום טוב
בועז ביסמוט: אנחנו התכנסנו כאן היום לישיבה משותפת עם הוועדה המיוחדת לזכויות הילד ברשות ידידי, חבר הכנסת אלי דלל, לדיון מעקב בוועדה שהיא בראשותי בנושא שימוש מסכן חיים בסיגריות אלקטרוניות, נוכח סכנה חמורה וממשית לבריאות הציבור
בועז ביסמוט:  לצערנו הרב, אנחנו באמת דנו בזה כזכור לכם ממש לפני שיצאנו, אני מסתכל פה על החברים שיושבים כאן, חלק מהם שישבו איתי ודנו בנושא ולצערנו הרב ראינו שהשימוש בהם גרם למותו הטראגי של הנער מידן קלר ברוך זכרונו לברכה בן 16 בלבד בבית החולים שניידר
בועז ביסמוט:       כמובן שאנחנו מחזקים את ידי המשפחה ושולחים להם, בשם כולנו אני בטוח, את תנחומינו הכנים
בועז ביסמוט:  אני רק אגיד שבסוף השבוע צלצלתי לחברי בבית החולים שניידר, לצערי הרב אני מכיר את בית החולים המעולה הזה, לא המצוין, פשוט אחד הטובים מבחינתי בעולם, באמת בית חולים מציל חיים, על מנת לוודא ולבדוק באמת, כי יש הטוענים כי אולי זה נגרם כתוצאה מדברים אחרים, מחלות נוספות שהיו לנער לפני כן, ולא, והתשובה שקיבלתי חדש משמעתית אחד מצוות הרופאים שזה חד משמעית מהסיגריה האלקטרונית, העישון גרם לאסון הכבד
בועז ביסמוט:       עכשיו, בשל איסור לדון בנושאים שנמצאים בתהליך חקירה של משטרה, משטרת ישראל ומשרד הבריאות, הנושאים עצמם לא יעלו על סדר יומה של הוועדה, זו הנחיה, זה שיהיה ברור, אני אומר את זה שוב, בשל איסור לדון בנושאים שנמצאים בתהליך חקירה של משטרה ישראל ומשרד הבריאות, הנושאים לא יעלו על סדר יומה של הוועדה
בועז ביסמוט:       עכשיו, למרות פגיעה חמורה בבריאות ונזקים מסכני חיים ובכלל זה תחלואה נשימתית, עד כדי נזק בלתי הפיך לריאות ומוות, פגיעה בכלי דם שעלולה לגרום למחלות לב, סיכון למחלות סרטן, פגיעה בעצבים, נזקים למוח, הרעלת ניקוטין, נזקים למערכת החיסון, הפרעות קשב, וחרף העובדה שהן מהוות כלי לשאיפה של סמים וחומרים רעילים לא חוקיים באמצעות רכישה ושימוש במחסניות המכילות סמים
בועז ביסמוט:  והטיעון האחרון כפי שאמרתי, נחשפנו, אתם זוכרים, לנתונים המדאיגים
בועז ביסמוט:  אני חושב שאחת האורחות כאן הציגה לנו באמת נתונים מאוד מדאיגים
בועז ביסמוט:       אני גם עשיתי את שיעורי הבית שלי והצטערתי מאוד לגלות שכל מה שאמרנו אז באותה ועדה זה באמת אמיתי
בועז ביסמוט:  מה לעשות ויש לי בבית ילד שהוא בכיתה ד', כיתה ד' זה 10 הרי אמרתם, דיברתם על ילדים 11-12 ואז שאלתי ילד שדווקא יש לי גישה אליו, הוא קצת גם אומר לי את האמת, הוא במקרה גם הבן שלי ואני מאוד אוהב אותו ושאלתי אותו ואז הבן שלי, בבית ספר מאוד מכובד בתל אביב מספר לי שהחברים שלו התנסו, ואני לא האמנתי, זאת אומרת כיתה ד'
בועז ביסמוט:  אגב לא הוא
בועז ביסמוט:  כיתה ד' ואני נדהמתי ומפחיד, פשוט מפחיד לראות שכל מה שאמרנו שם נכון
בועז ביסמוט:       א' האסון ש - - - ממרחב ישיבה הזו והלוואי והיינו מתבדים וזה לא היה קורה, וכמובן הילדים הקטנים והגישה, הגישה המאוד קלה לסיגריה האלקטרונית, בין אם זה מסוכן או לא מסוכן הגישה הזו היא באמת מפחידה
בועז ביסמוט:  כמובן שאז נחשפנו לנתונים המדאיגים מאוד המעידים על עלייה חדה ומתמדת בשימוש בהן כמוצר עישון ראשון בקרב בני נוער, כשמחפשים כמובן ריגושים, רצון למצוא חן, ובמקרה הספציפי הזה של ילדים, זה כמובן להיות מקובל או להרגיש בוגר, או להיות כזה איני, ולהיות, סליחה על הביטוי, אבל להיות קול
בועז ביסמוט:       דיברנו שוב שהגיל הולך ויורד, וגם יש את הנושא של השיווק, השיווק האגרסיבי לעיתים מטעה כאילו הן פחות מזיקות לבריאות
בועז ביסמוט:  עכשיו, דיברנו אז ואני חוזר על זה היום, על הפערים ברגולציה שנדונו בדיון הקודם, אני רק אזכיר פה לחברים שיושבים איתנו היום, שאין איסור שיווק ומכירת סיגריות אלקטרוניות בישראל
בועז ביסמוט:  היעדר אכיפת חוק שאוסר מכירת מוצרי טבק ועישון לקטינים
תמי סלע: אני אחר כך אולי אגיד על זה מילה
תמי סלע:  כי זה לא , יש איסור אולי הוא לא מובן מספיק
בועז ביסמוט: אחרי זה נדבר על זה, כל ההערות
בועז ביסמוט:  את תדברי, ומה שתרצי לתקן או לדייק, בשמחה, אנחנו פה רוצים להיות מאוד קרובים, רוצים לדייק
בועז ביסמוט:  וישנו עוד נושא שלמען ההגינות, אני לא אשקר שזה גם עסק מסחרי ואנשים פונים אלינו ומדברים, ולכן אני באופן אישי, אני לא יודע לגבי ידידי אלי דלל או חברי הכנסת פה שאיתי או אחרים, אני לא מומחה, אני לא מומחה לסיגריות אלקטרוניות, אני גם לא מומחה לסיגריות בכלל, אני גם לא מומחה לעישון, אני אפילו אוסיף תודה לאל
בועז ביסמוט:       אבל באמת, האם יש כפי שאומרים, באמת, הבדלים בין הסיגריות עצמן? תלוי המקור, זה גם מה שמנסים להציג לנו
בועז ביסמוט:  אם זה נכון גם את זה אני רוצה לבדוק כאן יחד עם אלו שהם יותר מומחים ממני
בועז ביסמוט:  כיצד הדיון כאן יתנהל? אני חושב שידידי אלי שיחד איתי או אני יחד איתו, איך שאתם רוצים, אין פה מאבק אגו בין שני יושבי הראש, יספר לנו איך אנחנו ננהל את הדיון הזה
בועז ביסמוט:  אני כן הייתי מציע שחברי כנסת שטרחו ובאו לפה היום, באמת ישמיעו ויביעו את דעתם, כי הנושא הוא לא חשוב, הנושא הוא מאוד מאוד חשוב
לזכויות הילד): תודה לחברי ידידי חבר הכנסת בועז ביסמוט
לזכויות הילד):  גם אני מצטרף לחזק את ידך בערב יום השואה, זה דבר שאסור שיקרה לאף חבר כנסת, בכלל לאיש ציבור
לזכויות הילד):  כיו"ר הוועדה המיוחדת למאבק בשימוש וסמים ואלכוהול אני מבין שקיימתם מספר ישיבות ולכן אנחנו רוצים פה את הישיבה המשותפת ואני כיו"ר הוועדה המיוחדת לזכויות הילד, שגם לנושא הזה נחשפנו
לזכויות הילד):       כמובן, בשם הוועדה, אנחנו שולחים תנחומים למשפחת קלר על מותו של מידן
לזכויות הילד):  אנחנו ננהל את הישיבה עד 10:15, לחברי הכנסת הקיימים וחברי הכנסת לשעבר ניתן אפשרות לדבר כמעט ללא הגבלה, אבל תיקחו את הזמן באמת שלא נצטרך להפסיק אתכם
לזכויות הילד):  משרד הבריאות בנה איזושהי מצגת אז נשמע גם את משרד הבריאות
לזכויות הילד):  כל השאר, אני מאוד מבקש, שלוש דקות אנחנו רוצים לדעת בעד נגד ומה הבעיות, אבל ממש בצורה מתומצתת כי הנושא נדון, ידוע, ואנחנו צריכים באמת לדאוג לילדים
לזכויות הילד):       אז החשיבות היא לא להרבות במילים, אלא להיות מאוד מאוד תמציתי בכל הנושא הזה
לזכויות הילד):  אין ספק שיש פה איזשהו קו שבו חס וחלילה, וזה גם מגיע בסוף, מי שמשתמש בסיגריה יכול בסוף להגיע גם לסמים וכך הלאה
לזכויות הילד):  לכן כל הדברים האלה ידועים לנו
לזכויות הילד):  אנחנו היינו מאוד רוצים בעד נגד ואם כן, מה הסיבות? אז תודה רבה, אנחנו נתחיל בבקשה תמי
תמי סלע: אפשר כמה הערות מקדימות?
לזכויות הילד): כן
לזכויות הילד):  אבל כל אחד שיציג גם את שמו, כי לא יודעים כולם מי את, אז תמי
תמי סלע: סליחה, תמי סלע, יועצת משפטית של הוועדה לזכויות הילד
קריאה: - - - חברי ועדה?
לזכויות הילד): אין שום בעיה, גם חברי כנסת וחברי ועדה וחברי כנסת לשעבר יכולים לדבר כמובן עם קבלת רשות